Ալբիստանի դաշտ

Ալբիստան, Ալբիսթան, Ալպիսթան, Ալպիստան, Ապլասթա, դաշտ Կիլիկիայի արևմտյան մասում։ Շրջափակված է արևելյան՝ Մալաթիայի, արևմտյան՝ Անդրտավրոս, հարավային՝ Նուրհակ և Բերիտ լեռներով։ Հյուսիս-հարավային 40 կմ է, արևելյան-արևմտյան՝ 80 կմ։ Ալբիստան դաշտով է հոսում Ջահան գետն իր Սոգյութլու, Խարման և Գյոքսու վտակներով։ Հայտնի է ցորենի առատ բերքով։ Ալբիստանի դաշտում 1276 թվականին մամլուքների և մոնղոլական զորքերի միջև տեղի է ունեցել արյունահեղ ճակատամարտ, որի զոհերի թիվը հասել է մոտ 8000-ի։

Ծանոթագրություններ 

Դաշտեր այբբենական կարգով
Քահրամանմարաշի մարզի հարթավայրեր